Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: A Kormány a fenti vegyesbizottsági határozatot 2333/1999. (XII. 16.) Korm. határozatával jóváhagyta, és elrendelte a
Paragraph Index: 603

1999. október 6—7-én tartott 2. ülésén a Megállapodás C Jegyzőkönyvének B Mellékletében szereplő élőmarhára és fagyasztott marhahúsra vonatkozó átmeneti kompenzációról a 99/2. számú vegyesbizottsági határozatot hozta, amelynek hivatalos magyar nyelvű fordítása a következő: „A Magyar Köztársaság és a Török Köztársaság közötti Szabadkereskedelmi Megállapodás által létrehozott Vegyesbizottság határozata (99/2. sz. határozat) a C Jegyzőkönyv B Mellékletében szereplő élőmarhára és fagyasztott húsra vonatkozó átmeneti kompenzáció Tekintettel azokra a nehézségekre, amelyek a Török Köztársaságban az élőmarhára és fagyasztott marhahúsra vonatkozó import engedélyek kiadásával kapcsolatban felmerültek, valamint arra a tényre, hogy a Magyar Köztársaság és a Török Köztársaság közötti Szabadkereskedelmi Megállapodás (a továbbiakban: a Megállapodás) C Jegyzőkönyve B Mellékletében szereplő élőmarhára és fagyasztott marhahúsra vonatkozó engedmények nem kerülhettek időben alkalmazásra, tekintettel arra, hogy kompenzálni szükséges a Magyar Köztársaság abból eredő veszteségeit, hogy a Megállapodás C Jegyzőkönyvének B Melléklete szerint a Török Köztársaság által a Magyar Köztársaságból származó élőmarhára és fagyasztott marhahúsra nyújtott engedmények nem kerültek alkalmazásra, a Vegyesbizottság a következő határozatot hozta:

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes